White City

White City er et område i distriktet Hammersmith and Fulham i London, England. Det utgjør den nordvestlige delen av Shepherd's Bush. Det er dominert av kommunale boliger i vest og moderne kommersielle og akademiske bygninger i øst.«White City, Hammersmith & Fulham» , Hidden London Her ligger det nyutviklede Television Centre (tidligere BBC Television Centre), BBC White City (et kollektivt navn på en rekke bygninger tilhørende BBC), og Loftus Road, hjemmebanen til både fotballklubben Queens Park Rangers og rubgyklubben London Wasps Rugby Union.«Loftus Road, Queens Park Rangers FC», Internet Football Grounds Guide

 Historie 
Det området som nå kalles White City var dyrket landbruksområde fram til 1908 da det ble benyttet som området til en stor fransk-britisk utstilling. Under planleggingen av utstillingen ble London på kort varsel tildelt OL i 1908, og det ble bestemt å bygge et idrettsstadion i utkanten av området. Stadionet fikk navnet White City Stadium. I 1909 ble det arrangert Imperial International Exhibition og året etter, i 1910, den japansk-britiske utstilling. De to siste utstillingene som ble arrangert før utbruddet av den første verdenskrig var den latinsk-britiske utstilling (1912) og den anglo-amerikanske utstilling.Plakat ved White City Community Centre I løpet av denne perioden før krigen ble stedet kjent som «Great White City» grunnet hvite, marmorkledde utstillingspaviljongene på området.

I dag er White City mest kjent for at BBC har sitt administrative hovedkvarter der.

I området ligger White City undergrunnsstasjon. Stasjonen ble åpnet i 1947, og den erstattet den tidligere stasjonen Wood Lane. Wood Lane lå i nærheten av White City Stadium, og ble åpnet i 1908, omtrent samtidig med stadionet.

 Bilder

 Referanser 

Eksterne lenker
 White City, Local Agenda 21
 Wood Lane T-bane-stasjon, Subterranea Britannica

Kategori:Steder i Hammersmith and Fulham